**Ministru kabineta noteikumu projekta „Grozījumi Ministru kabineta 2010.gada 3.augusta noteikumos Nr.726 „Noteikumi par darbības programmas „Infrastruktūra un pakalpojumi” papildinājuma 3.1.5.1.1.apakšaktivitāti „Ģimenes ārstu tīkla attīstība””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu „Grozījumi Ministru kabineta 2010.gada 3.augusta noteikumos Nr.726 „Noteikumi par darbības programmas „Infrastruktūra un pakalpojumi” papildinājuma 3.1.5.1.1.apakšaktivitāti „Ģimenes ārstu tīkla attīstība””” projekts (turpmāk – MK noteikumu grozījuma projekts) sagatavots pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
|  2. | Pašreizējā situācija un problēmas | Atbilstoši pašreiz spēkā esošajai Ministru kabineta 2010.gada 3.augusta noteikumu Nr.726 „Noteikumi par darbības programmas „Infrastruktūra un pakalpojumi” papildinājuma 3.1.5.1.1.apakšaktivitāti „Ģimenes ārstu tīkla attīstība””” (turpmāk - MK noteikumi) redakcijai visus iepirkumus 3.1.5.1.1.apakšaktivitātes „Ģimenes ārstu tīkla attīstība” projektu ietvaros centralizēti organizē un veic Nacionālais Veselības dienests (turpmāk – NVD). Sākotnēji šāda norma tika iestrādāta MK noteikumos, paredzot, ka tas būtiski atvieglos projektu ieviešanu finansējuma saņēmējiem un ļaus kontrolēt iepirkumu procesu norisi, tādejādi izslēdzot iepirkumu pārsūdzības un nekvalitatīvi veiktu pasūtījumu risku, kā arī ar centralizēto iepirkumu realizāciju tika plānots samazināt izmaksas uz apjoma rēķina.Veicot 3.1.5.1.1.apakšaktivitāes „Ģimenes ārstu tīkla attīstība” 1. un 2. projektu iesniegumu atlases kārtas projektu uzraudzību, ir konstatēts, ka centralizētie iepirkumi būvdarbu tāmēšanas, būvuzraudzības un telpu iekšējās rekonstrukcijas vai renovācijas, kā arī logu un durvju nomaiņas darbiem un darbiem pieejamības nodrošināšanai personām ar funkcionāliem traucējumiem ir problemātiski šādu apstākļu dēļ :1. NVD veic centralizētos iepirkumus, kas ir apjomīgi un laikietilpīgi. Savukārt, ja finansējuma saņēmējs pats organizētu un veiktu tāmēšanas un rekonstrukcijas vai renovācijas iepirkumus, kā arī būvuzraudzības iepirkumus, kuru plānotā līgumsumma nepārsniedz 3000 LVL, varētu nepiemērot Publisko iepirkumu likumā noteiktās iepirkuma procedūras, kas būtiski paātrinātu projektu aktivitāšu ieviešanu.
2. NVD veikto centralizēto iepirkumu uzvarētāji ir samērā lieli uzņēmumi, kas var veikt, piemēram, apjomīgus būvniecības darbus visos reģionos vienlaicīgi, bet ir mazāki uzņēmumi, kas, savukārt, nevar veikt tik apjomīgus pasūtījumus, bet varētu piedāvāt krietni zemākas cenas, t.sk. ievērojami ekonomējot uz ceļa izdevumiem, bet viņi nespēj kvalificēties centralizēto iepirkumu atlasēs.
3. Sakarā ar šo centralizēto iepirkumu gauso norisi finansējuma saņēmēji ir neapmierināti un ir lauzti atsevišķi līgumi par projektu ieviešanu.
4. Šo centralizēto iepirkumu dēļ projektu ieviešanas termiņi kavējās vairāk kā par vienu gadu, kas apdraud Eiropas Savienības fondu finanšu apguvi.

Uz šo MK noteikumu grozījumu projekta izstrādes brīdi atbilstoši MK noteikumu 12.punktam *(kurš nosaka, ka* *projektu iesniegumu atlasi izsludina par visu aktivitātē pieejamo finansējumu. Ja projektu iesniegumu atlasē neapstiprina projektu iesniegumus par visu aktivitātē pieejamo finansējumu, rīko projektu iesniegumu atlasi par atlikušo finansējumu)* ir veiktas divas projektu iesniegumu atlases. Pirmās projektu iesniegumu atlases ietvaros no NVD puses ir veikti sekojoši centralizētie iepirkumi MK Noteikumu 9.1.punktā noteikto atbalstāmo darbību ietvaros: 1. būvdarbu tāmes sagatavošana – atklāts konkurss izsludināts 19.05.2011, *konkursam iesniegts viens piedāvājums 2.iepirkuma priekšmeta daļā „Latgales reģions”, līguma slēgšanas tiesības tika piešķirtas SIA "Rem Pro". Vispārīgā vienošanās ar pretendentu ir noslēgta. Summa 16 900 LVL bez PVN*;
2. būvdarbu tāmes sagatavošana – sarunu procedūra izsludināts 30.08.2011, *pamatojoties uz Publisko iepirkumu likuma (PIL) 63.panta pirmās daļas 1.punktu tika rīkota sarunu procedūra par šādām iepirkuma priekšmeta daļām - Nr.1. - Kurzemes reģions; Nr.3.- Vidzemes un Zemgales reģions; Nr.3.- Rīgas un Pierīgas reģions. Pieteikumu iesniegšana noteikta 09.09.2011. Sarunu procedūrā piedāvājumus iesniedza 7 (septiņi) pretendenti. 27.10.2011 tika pieņemts lēmums par Vispārīgās vienošanās slēgšanas tiesības piešķirt: 1.iepirkuma priekšmeta daļā "Kurzemes reģions" ar SIA "Rubīns AD"; 2.iepirkuma priekšmeta daļā "Vidzemes un Zemgales reģions" un 3.iepirkuma priekšmeta daļā "Rīgas un Pierīgas reģions" ar fizisku personu Mārīti Bondari. Kopējā summa (aprēķinot piegādātāju Nr.1. piedāvātās cenas) noteikta LVL 10 836,26 bez PVN. Rezultāti publicēti IUB mājas lapā 28.10.2011. Vispārīgās vienošanās ar pretendentiem ir noslēgtas*.

Savukārt šādi centralizētie iepirkumi pirmās projektu iesniegumu atlases ietvaros vēl nav uzsākti:1. būvuzraudzība - atklāts konkurss. Pašreiz notiek konkursa nolikuma izstrāde sadarbībā ar būvekspertu, iepirkums vēl nav uzsākts. Konkurss varētu tikt izsludināts ar 15.10.2012;
2. telpu iekšējā rekonstrukcija vai renovācija, logu un durvju nomaiņa, pieejamības nodrošināšana personām ar funkcionāliem traucējumiem – atklāts konkurss. Pašreiz notiek konkursa nolikuma izstrāde sadarbībā ar būvekspertu, iepirkums vēl nav uzsākts. Konkurss varētu tikt izsludināts ar 15.10.2012.

Tādejādi izriet, ka veicot paredzētos grozījumus MK noteikumos, **pirmās projektu iesniegumu atlases** projekta iesniedzēji jeb finansējuma saņēmēji var izvēlēties vai turpināt ņemt dalību NVD centralizētajos būvdarbu un būvuzraudzības iepirkumos, vai organizēt un veikt patstāvīgi atbilstoši jau sagatavotajām būvdarbu tāmēm, attiecīgi veicot grozījumus līgumā par projekta īstenošanu ar sadarbības iestādi. Papildus noteikts, ka šie grozījumi no finansējuma saņēmēja puses ierosināmi 30 dienu laikā kopš šo MK noteikumu grozījumu projekta stāšanās spēkā brīža, tādejādi izslēdzot risku, ka pirmās projektu iesniegumu atlases finansējuma saņēmēji ierosinātu grozījumus līgumos par projektu īstenošanu attiecībā par dalību centralizētajos iepirkumos vai patstāvīgi iepirkumu veikšanu vairākkārtēji vai novēloti, vienlaikus traucējot NVD centralizēto iepirkumu veikšanu.**Otrās projektu iesniegumu atlases** ietvaros vēl nav uzsākts neviens iepirkums būvdarbu tāmēšanas, būvuzraudzības un būvdarbu jomās, tādejādi, veicot grozījumus MK noteikumos, attiecībā uz šiem finansējuma saņēmējiem ir spēkā nosacījums, ka finansējuma saņēmēji var izvēlēties vai ņemt dalību NVD centralizētajos būvdarbu tāmēšanas, būvdarbu un būvuzraudzības iepirkumos, vai organizēt un veikt patstāvīgi, attiecīgi veicot grozījumus līgumā par projekta īstenošanu ar sadarbības iestādi, papildus nosakot, ka šie grozījumi no finansējuma saņēmēja puses ierosināmi 30 dienu laikā kopš šo MK noteikumu grozījumu projekta stāšanās spēkā brīža.Attiecībā uz **turpmākajām projektu iesniegumu atlasēm** nepieciešams noteikt, ka finansējuma saņēmējs var izvēlēties vai patstāvīgi organizēt un veikt iepirkumus sekojošu atbalstāmo darbību un attiecināmo izmaksu ietvaros: būvdarbu tāmēšana, būvuzraudzība un telpu iekšējā rekonstrukcija vai renovācija, kā arī logu un durvju nomaiņas darbi un darbi pieejamības nodrošināšanai personām ar funkcionāliem traucējumiem, vai pievienoties NVD veiktajiem centralizētajiem iepirkumiem.Ir jau apzināts, ka pirmās projektu iesniegumu atlases ietvaros ir ~ 74 finansējuma saņēmēji, un otrās projektu iesniegumu atlases ietvaros ir ~5 finansējuma saņēmēji, kuri varētu izvēlēties būvdarbu un būvuzraudzības iepirkumus organizēt un veikt patstāvīgi atbilstoši jau sagatavotajām būvdarbu tāmēm.Pašreizējā MK noteikumu redakcija paredz, ka NVD, pamatojoties uz sadarbības iestādes apkopoto informāciju par aktivitātes ietvaros apstiprinātajiem projektu iesniegumiem un plānoto aktivitāšu apjomiem, organizē un veic visus iepirkumus un 15 darbdienu laikā pēc sadarbības iestādes informācijas saņemšanas sagatavo iepirkuma plānu un iesniedz to izskatīšanai sadarbības iestādē. Saskaņā ar jauno nosacījumu iekļaušanu MK noteikumos nepieciešams precizēt kārtību, kā sadarbības iestādei tiek iesniegti iepirkumu plāni gan no NVD, gan no finansējumu saņēmējiem. Izvērtējot riskus par neatbilstoši veiktiem izdevumiem attiecībā uz MK noteikumu grozījumu projektā paredzēto nosacījumu, kas dod tiesības finansējuma saņēmējiem pašiem organizēt un veikt iepirkumus, paredzam, ka:1. Veselības ministrija izstrādās parauglīgumus būvdarbu tāmēšanas, būvuzraudzības, vienkāršotas renovācijas un rekonstrukcijas būvdarbu jomās, kas būs pieejami Veselības ministrijas mājas lapā 1 mēneša laikā kopš MK noteikumu grozījuma projekta spēkā stāšanās brīža;
2. Centrālā finanšu un līgumu aģentūra veic izlases veida iepirkumu pirmspārbaudes augsta riska projektos 100% apjomā un vidēja riska projektos vismaz 15% apjomā;
3. Veselības ministrijai ir pieejami būveksperta pakalpojumi, kurš veiks visu būvniecības iepirkumu tāmju pārbaudes.

Ņemot vērā augstākminēto, nepieciešams precizēt MK noteikumus nosakot, ka iepirkumus par būvdarbu tāmēšanu, būvuzraudzību un telpu iekšējo rekonstrukciju vai renovāciju, kā arī logu un durvju nomaiņas darbiem un darbiem pieejamības nodrošināšanai personām ar funkcionāliem traucējumiem var organizēt un veikt gan NVD, gan finansējuma saņēmējs.  |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | MK noteikumu grozījumu projekta mērķis ir efektivizēt 3.1.5.1.1.apakšaktivitātes „Ģimenes ārstu tīkla attīstība” regulējumu, tādejādi panākot ātrāku projektu realizāciju un savlaicīgu Eiropas Savienības fondu apguvi.MK noteikumu grozījumu projekts paredz grozīt nosacījumu, ka ne tikai NVD organizē un veic visus 3.1.5.1.1.apakšaktivitāes „Ģimenes ārstu tīkla attīstība” iepirkumus, bet arī finansējuma saņēmējs var patstāvīgi organizēt un veikt iepirkumus sekojošu atbalstāmo darbību un attiecināmo izmaksu ietvaros: būvdarbu tāmēšana, būvuzraudzība un telpu iekšējā rekonstrukcija vai renovācija, kā arī logu un durvju nomaiņas darbi un darbi pieejamības nodrošināšanai personām ar funkcionāliem traucējumiem, nosakot:* + - * ka finansējuma saņēmējs var patstāvīgi organizēt un veikt iepirkumus iepriekšminēto atbalstāmo darbību ietvaros, sagatavojot un iesniedzot sadarbības iestādei iepirkumu plānu atbilstoši normatīviem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu. Finansējuma saņēmējs, ja nepieciešams, aktualizē iepirkuma plānu un iesniedz to izskatīšanai sadarbības iestādē;
			* ņemot vērā augstākminēto, nosakot papildus ar Noslēguma jautājumiem izņēmumu - finansējuma saņēmējiem, kas uz šo MK noteikumu grozījumu projekta apstiprināšanas brīdi *(plānojam, ka MK noteikumu grozījumi būtu apstiprināti MK 2012.gada 30.oktobrī)* jau ir noslēguši līgumu par projekta īstenošanu ar sadarbības iestādi, 30 dienu laikā (*plānojam, ka, ja MK noteikumu grozījumi būtu apstiprināti MK 2012.gada 30.oktobrī, tad līdz 2012.gada 30.novembrim)* no šo grozījumu noteikumu projekta apstiprināšanas brīža iesniegt sadarbības iestādē grozījumus līgumā par projekta īstenošanu, attiecīgi grozot nosacījumus, ka attiecīgais finansējuma saņēmējs iepirkumus attiecīgajās jomās organizēs un veiks patstāvīgi.

MK noteikumu grozījumu projekts paredz, ka finansējuma saņēmējs var izvēlēties vai iepirkumus šajās jomās viņš organizē un veic pats, vai iepirkums tiek īstenots no NVD puses kā centralizētais iepirkums.Attiecīgi tiek precizēts MK noteikumu regulējums, ka sadarbības iestāde pēc iepirkumu plānu saņemšanas no finansējuma saņēmējiem apkopo informāciju par projektu aktivitātēm, kuras ir īstenojamas MK noteikumu 9.1.apakšpunktā noteikto atbalstāmo darbību ietvaros un kuru ietvaros finansējuma saņēmējs neplāno pats veikt iepirkumus, un ka NVD organizē un veic iepirkumus MK noteikumu 9.1.apakšpunktā noteikto atbalstāmo darbību ietvaros, pamatojoties uz sadarbības iestādes apkopoto informāciju, un ka 15 darbdienu laikā pēc sadarbības iestādes informācijas saņemšanas NVD sagatavo iepirkuma plānu un iesniedz to izskatīšanai sadarbības iestādē.Šis MK noteikumu grozījumu projekts tiks attiecināts uz visiem 3.1.5.1.1.apakšaktivitātes „Ģimenes ārstu tīkla attīstība” ietvaros veiktiem iepirkumiem, kas organizēti un veikti pēc šo MK noteikumu grozījumu projekta spēkā stāšanās brīža.Ar MK noteikumu grozījumu projektu plānots atrisināt anotācijas I. sadaļas 2.punktā minētās problēmas. |
|  5. | Projekta izstrādē iesaistītās institūcijas | Projekts šo jomu neskar.  |
|  6. | Iemesli, kādēļ netika nodrošināta sabiedrības līdzdalība | MK noteikumu projekts paredz uzlabot 3.1.5.1.1.apakšaktivitātes „Ģimenes ārstu tīkla attīstība” regulējumu, nodrošinot ātrāku projektu ieviešanu un ES fondu finansējuma apgūšanu.Tā kā noteikumu projekts neparedz negatīvu ietekmi uz sabiedrību, tad sabiedrības līdzdalība netika nodrošināta. |
|  7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Valsts apmaksāto ģimenes ārsta pakalpojumu sniegšanā iesaistītas iestādes un valsts apmaksāto ģimenes ārsta pakalpojumu saņēmēji.  |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. | Tiesiskā regulējuma finansiālā ietekme | Projekts šo jomu neskar. |
|  4. | Tiesiskā regulējuma nefinansiālā ietekme | Atbalstot ģimenes ārstu prakses, kas nodrošina valsts apmaksāto veselības aprūpes pakalpojumu sniegšanu lauku teritorijās, tiks nodrošinātas vienlīdzīgas iespējas ģimenes ārstu pakalpojumu saņēmējiem saņemt kvalitatīvus pakalpojumus. |
|  5. | Administratīvās procedūras raksturojums | Projekts šo jomu neskar. |
|  6. | Administratīvo izmaksu monetārs novērtējums | Projekts šo jomu neskar. |
|  7. | Cita informācija | Nav. |

*Anotācijas III, IV, V, VI sadaļas - projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Veselības ministrija.Nacionālais veselības dienests.Valsts aģentūra „Centrālā finanšu un līgumu aģentūra”. |
|  2. | Projekta izpildes ietekme uz pārvaldes funkcijām | Projekts šo jomu neskar. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. | Cita informācija | Nav. |

Veselības ministre I.Circene

23.10.2012 10:03

1 819

A.Tomsone, 67 876 181

Agnese.Tomsone@vm.gov.lv